arnastofnun/IGC-2024 huggingface dataset:
S-211/2006

Mál þetta, sem þingfest var og dómtekið 2. október sl., er höfðað af lögreglustjóranum á Sauðárkróki 15. september 2006 á hendur B-kk-þgf R-kk-þgf G-kk-þgf, fæddum 8. febrúar 1978, til heimilis að Bogahlíð 15, Reykjavík, „ fyrir fíkniefnalagabrot, með því að hafa aðfaranótt sunnudagsins 2. júlí 2006, inni á Landsmótssvæði hestamanna að Vindheimamelum í Skagafirði, haft í vörslum sínum 0,11 grömm af kókaíni, en lögreglan fann efnið við líkamsleit á ákærða.

Framangreint brot ákærða telst varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. Reglugerð nr. 848/2002, og auglýsingu nr. 232/2001 um bann við vörslu og meðferð ávana- og fíkniefnis.

Þess er krafist að ákærði verði dæmdur til refsingar. Þess er jafnframt krafist að ofangreind fíkniefni, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

II

Ákærði sótti ekki þing og boðaði ekki forföll þegar málið var þingfest 2. október sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var fyrir ákærða sjálfum á lögmætan hátt 1. október sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt vottorði Sakaskrár ríkisins hefur ákærði þrisvar sinnum áður sætt refsingum sem ekki hafa áhrif á niðurstöðu máls þessa.

Refsing ákærða þykir hæfilega ákveðin 40.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan fjögurra vikna. Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir. Samkvæmt yfirliti rannsóknara hefur sakarkostnaður ekki fallið á mál þetta og enginn kostnaður hlaust af meðferð þess fyrir dómi.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði B-kk-nf R-kk-nf G-kk-nf, greiði 40.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan 4 vikna.

Enginn sakarkostnaður hefur fallið á málið.

Upptæk eru 0,11 grömm af kókaíni sem haldlögð voru við rannsókn málsins.

H-kk-nf H-kk-nf
D-5/2006

Mál þetta, barst dóminum hinn 22. september 2006 og er nú kveðinn upp úrskurður skv. 43. gr. laga nr. 20, 1991 um skipti á dánarbúum o.fl.

Með bréfi K-kk-ef S-kk-ef hæstaréttarlögmanns, dagsettu 18. september 2006, mótteknu 22.september sama ár, er borin fram ósk um að dánarbú A, ..., 603 Akureyri, er lést 29. apríl s.l., verði tekið til opinberra skipta.

Í nefndu bréfi er nafngreindur maki hins látna auk sjö skylduerfingja. Til þess er vísað að eignir dánarbúsins standi tæplega fyrir ábyrgðum og skuldum. Þá er staðhæft að ekki verði óskað eftir setu í óskiptu búi og að skilyrði til einkaskipta séu ekki fyrir hendi þar eð erfingjar lýsi ekki, að svo stöddu, yfir skuldaviðgöngu.

Í IV. kafla laga nr. 20, 1991 eru ákvæði um opinber skipti á dánarbúum. Í 42. gr. laganna er kveðið á um að kröfu skuli beint skriflega til héraðsdóms og að þar sé m.a. tiltekið hver það sé sem krefjist skiptanna og á hverju hann byggi rétt sinn, en ennfremur hverjar séu helstu þekktar eignir bús, svo þær skuldbindingar sem þekktar séu. Með kröfu skal einnig fylgja eftirrit úr dánarskrá og gerðarbók sýslumanns. Þá segir í 1. mgr. 41. gr. laganna að dánarbú verði því aðeins tekið til opinberra skipta að áður sé leitt í ljós að andvirði eigna hrökkvi fyrir kostnaði af skiptunum eða sá sem krefst skiptanna hafi sett tryggingu fyrir kostnaðinum, enda hafi sýslumaður ekki krafist skipta samkvæmt 3. mgr. lagagreinarinnar.

Af framlögðum gögnum, þ.e. nefndu bréfi hæstaréttarlögmannsins og skattframtali fyrir árið 2006 og að ofangreindu virtu, verður ekki séð að uppfyllt séu, að svo stöddu, skilyrði til opinberra skipta á dánarbúi A heitins.

Samkvæmt ofansögðu ber að hafna kröfunni.

Úrskurðinn kvað upp Ó-kk-nf Ó-kk-nf héraðsdómari.

Ú R S K U R Ð A R O R Ð:

Hafnað er kröfu K-kk-ef S-kk-ef hrl. um að dánarbú A, er lést hinn 29. apríl 2006, verði tekið til opinberra skipta.
S-123/2006

Mál þetta, sem dómtekið var þann 22. maí 2006, er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu þann 2. maí 2006, á hendur X;

„fyrir þjófnað, með því að hafa aðfararnótt þriðjudagsins 18. apríl 2006, farið inn í bifreiðarnar JX-078 og MN-966 í Stórholti Akureyri, bifreiðirnar OZ-781 og OS-414 í Skarðshlíð og bifreiðirnar VT-799 og PV-385 í Lönguhlíð og stolið úr þeim samtals smámynt að fjárhæð kr. 793-.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Ákærði hefur hér fyrir dóminum játað að hafa framið þau brot, sem honum eru að sök gefin í ákæru. Er játning hans í samræmi við gögn málsins og eru brot hans því nægjanlega sönnuð og varða þau við tilgreint lagaákvæði.

Samkvæmt vottorði sakaskrár ríkisins á ákærði langan brotaferil að baki. Frá 1999 til 2005 hefur hann samtals 11 sinnum sætt refsingu fyrir brot á almennum hegningarlögum, aðallega 244. gr. þeirra.

Við ákvörðun refsingar verður litið til sakarferils ákærða svo og þess að um smáræði er að ræða. Þykir refsing ákærða hæfilega ákveðin fangelsi í 30 daga.

Enginn sakarkostnaður er í málinu.

Dóminn kveður upp F-kk-nf Ó-kk-nf, dómstjóri.

D Ó M S O R Ð :

Ákærði, X, sæti fangelsi í 30 daga.
S-124/2006

Mál þetta, sem dómtekið var 22. maí 2006, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni 2. maí 2006 á hendur X;

„fyrir tilraun til þjófnaðar, með því að hafa aðfaranótt laugardagsins 25. febrúar 2006, gert tilraun til að brjótast inn í Skóvinnustofu Harðar að Hafnarstræti 88 á Akureyri, í þeim tilgangi að stela þaðan peningum, en innbrotstilraunin var stöðvuð af lögreglu.

Telst þetta varða við 244. gr., sbr. 20. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Hér fyrir dóminum hefur ákærði skýlaust játað brot sitt og er sú játning í samræmi við gögn málsins. Er brot ákærða því nægjanlega sannað og varðar það við tilgreint lagaákvæði.

Samkvæmt vottorði sakaskrár ríkisins hefur ákærði á árinu 2004 þrívegis gerst brotlegur við umferðarlög og lög um ávana- og fíkniefni. Hafa þau brot ekki ítrekunaráhrif í máli þessu.

Þykir refsing hans nú hæfilega ákveðin fangelsi í 1 mánuð, en rétt þykir að fullnustu refsingar verði frestað og hún falli niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Sakarkostnaður í málinu er enginn.

Dóminn kveður upp F-kk-nf Ó-kk-nf, dómstjóri.

D Ó M S O R Ð :

Ákærði, X, sæti fangelsi í 1 mánuð en fullnustu refsingar skal frestað og hún falla niður að 3 árum liðnum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-129/2006

Mál þetta, sem dómtekið var þann 22. maí sl., er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu 2. maí 2006, á hendur X,

„fyrir fíkniefnalagabrot, með því að hafa skömmu fyrir jólin 2005, keypt á Akureyri 0,47 grömm af amfetamíni og 0,74 grömm af hassi, en efni þessi geymdi hann í veski sínu sem hann síðan glataði, en veskinu var skilað með efnum þessum til lögreglu þann 19. desember 2005.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verið dæmdur til refsingar og til að sæta upptöku á 0,47 grömmum af amfetamíni og 0,74 grömmum af hassi, sem lögreglan lagði hald á og tilgreint er í efnaskrá nr. 7.720, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 9. maí 2006 og birt ákærða þann 11. sama mánaðar. Við þingfestingu málsins þann 22. maí sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19, 1991.

Þykir mega jafna framangreindri útivist ákærða til játningar hans með vísan til áðurgreindrar lagagreinar, enda fer sú niðurstaða ekki í bága við gögn málsins. Teljast brot ákærða því nægjanlega sönnuð og varða þau við tilgreind lagaákvæði í ákæruskjali.

Ákærði hefur 13 sinnum hlotið refsingu fyrir brot gegn almennum hegningarlögum, umferðarlögum og lögum um ávana- og fíkniefni. Þann 28. nóvember 2005 var ákærði dæmdur í 4 mánaða fangelsi, skilorðsbundið í 3 ár fyrir þjófnað og þann 6. apríl sl. gekkst hann undir greiðslu kr. 28.000 í sekt fyrir fíkniefnalagabrot með sátt hjá sýslumanni. Með broti því sem ákærði er nú dæmdur fyrir hefur hann rofið skilorð dómsins frá 28. nóvember 2005 en með vísan til 60. gr. almennra hegningarlaga nr. 19/1940, sbr. 7. gr. laga nr. 22/1955 og 7. gr. laga nr. 24/1999, þykir mega láta skilorðsdóminn haldast og dæma ákærða refsingu fyrir það brot sem hér um ræðir sérstaklega. Þykir refsing ákærða nú hæfilega ákveðin kr. 65.000 í sekt til ríkissjóðs og komi 5 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni svo sem í dómsorði greinir.

Enginn sakarkostnaður er af málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, greiði kr. 65.000 í sekt til ríkissjóðs og komi 5 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 0,47 grömmum af amfetamíni og 0,74 grömmum af hassi samkvæmt efnaskrá nr. 7.720.
S-135/2006

Mál þetta, sem dómtekið var 7. júní s.l., hefur lögreglustjórinn á Húsavík höfðað hér fyrir Héraðsdómi Norðurlands eystra með ákæru, útgefinni 5. maí 2006, á hendur X, kt. 000000-0000, [...], Þórshöfn,

„fyrir líkamsárás; með því að hafa, aðfaranótt sunnudagsins 27. nóvember 2005, ráðist að sambýliskonu sinni, Z, kt. 000000-0000, á heimili þeirra að [...], Þórshöfn, með barsmíðum og spörkum og tekið hana kverkataki þannig að hún átti í öndunarerfiðleikum fyrst eftir árásina, fann til við djúpa innöndun, hlaut 1 ½ x 1 ½ cm. marblett framan á barka og fann til mikilla eymsla hægra megin á hálsi, átti erfitt með höfuðhreyfingar þ.e. að beygja höfuð fram á við, fann fyrir verk frá hálsi niður eftir baki, vegna hnykks er hún hlaut við árásina, fyrir utan að hún átti erfitt um gang fyrst eftir árásina, var með verk í vinstri mjöðm og vinstri fótlegg, hafði dofatilfinningu í vinstri fæti og fann fyrir ógleði og mikilli vanlíðan, auk þess sem hún hlaut 12 x 21 cm. marblett á hægri öxl og 9 x 5 cm. marblett á vinstri öxl, lítinn marblett yfir mjaðmakambi hægra megin, 5 x 6 cm. marblett á hægra upphandlegg og bólgur umhverfis vinstri olnboga.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.“

Verjandi ákærða krefst vægustu refsingar sem lög leyfa og að refsing verði skilorðsbundin. Þá krefst hann málsvarnarlauna að mati dómsins

Þann 7. júní s.l. kom ákærði fyrir dóm og viðurkenndi brot sitt eins og því er lýst í ákæru, með þeirri athugasemd að hann kveðst hafa það eftir brotaþola að áverkarnir hafi ekki verið jafn miklir og í ákæru greini. Er játning ákærða í samræmi við gögn málsins. Telst brot hans því nægjanlega sannað og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði ekki áður sætt refsingu.

Við ákvörðun refsingar í máli þessu ber að líta til hreins sakaferils ákærða og skýlausrar játningar hans til refsilækkunar en jafnframt ber að líta til þess til refsiþyngingar að brotið var alvarlegt og beindist að sambýliskonu ákærða og var framið á heimili. Þykir refsing ákærða hæfilega ákveðin fangelsi í 4 mánuði, en rétt þykir að fullnustu þeirrar refsingar verði frestað og hún falli niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Í málinu liggur ekki fyrir annar sakarkostnaður en málsvarnarlaun skipaðs verjanda, Ö-kk-ef H-kk-ef J-kk-ef hdl., sem þykir hæfilega ákveðin kr. 110.000- að virðisaukaskatti meðtöldum og ber að dæma ákærða til greiðslu þeirrar fjárhæðar í sakarkostnað.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 4 mánuði, en fresta skal fullnustu refsingar og hún falla niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði þóknun skipaðs verjanda síns, Ö-kk-ef H-kk-ef J-kk-ef hdl., kr. 110.000- og er virðisaukaskattur innifalinn.
S-149/2006

Mál þetta, sem dómtekið var þann 13. júní sl., er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu þann 15. maí sl., á hendur X,

„fyrir nytjastuld og umferðarlagabrot, með því að hafa fimmtudaginn 27. apríl 2006, í heimildarleysi og undir áhrifum áfengis (1,94‰), ekið bifreiðinni [...] frá sumarhúsi við býlið Fögruvík í Hörgárbyggð og ætlað til Ólafsfjarðar, en ökuferðinni lauk þegar hann velti bifreiðinni við býlið Brávelli í sömu sveit.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956 og 1. mgr., sbr. 3. mgr. 45. gr., sbr. 1. mgr. 100. gr. umferðarlaga nr. 50, 1987, sbr. lög nr. 48, 1997.

Þess er krafist að ákærði verið dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga sbr. lög nr. 44, 1993 og lög nr. 84, 2004.“

Verjandi ákærða krefst vægustu refsingar sem lög leyfa og málsvarnarlauna sér til handa.

Þann 13. júní sl. kom ákærði fyrir dóminn og viðurkenndi brot sín eins og þeim er í ákæru lýst. Fær játning hans stoð í gögnum málsins og þykir sök hans því nægjanlega sönnuð og varðar við tilgreind lagaákvæði í ákæruskjali.

Samkvæmt vottorði sakaskrár ríkisins gekkst ákærði undir greiðslu kr. 50.000 í sekt fyrir ölvunarakstur þann 9. september 2002 og var hann þá jafnframt sviptur ökurétti í 2 mánuði. Hann hefur ekki sætt öðrum refsingum. Þykir refsing ákærða nú hæfilega ákveðin kr. 180.000- í sekt til ríkissjóðs og komi 14 daga fangelsi í stað sektarinnar verði hún eigi greidd innan 4 vikna frá birtingu dóms þessa að telja. Þá skal ákærði, með vísan til 101. gr. og 102. gr. umferðarlaga nr. 50/1987 sviptur ökurétti í 3 ár frá birtingu dómsins.

Í málinu liggur fyrir kostnaður að fjárhæð kr. 28.284-, vegna töku blóðsýnis og rannsóknar á blóði og þvagi. Með vísan til úrslita málsins og 165. gr. laga nr. 91/1991 um meðferð opinberra mála ber að dæma ákærða til greiðslu þeirra fjárhæðar í sakarkostnað auk þóknunar skipaðs verjanda hans, S-kk-ef G-kk-ef hdl., sem þykir hæfilega ákveðin kr.70.000- og er þá virðisaukaskattur innifalinn.

Dóm þennan kveður upp F-kk-nf Ó-kk-nf, dómstjóri.

D Ó M S O R Ð :

Ákærði X greiði kr. 180.000- í sekt til ríkissjóðs og komi 14 daga fangelsi í stað sektarinnar verði hún eigi greidd innan 4 vikna frá birtingu dóms þessa að telja.

Ákærði er sviptur ökurétti í 3 ár frá birtingu dómsins.

Ákærði greiði kr. 98.284- í sakarkostnað, þ.m.t. þóknun skipaðs verjanda síns, S-kk-ef G-kk-ef hdl., kr. 70.000- að virðisaukaskatti meðtöldum.
S-182/2006

Mál þetta, sem dómtekið var 7. júlí 2006, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni 1. júní 2006 á hendur X og Z,

„fyrir fíkniefnalagabrot, með því að hafa þriðjudaginn 11. janúar 2006, verið með í vörslum sínum 0,33 grömm af tóbaksblönduðu hassi í íbúð ákærða [X] að [...] á Akureyri.

Telst þetta varða við 2. gr. sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærðu verði dæmdir til refsingar og til að sæta upptöku á 0,33 grömmum af tóbaksblönduðu hassi, sem lögreglan lagði hald á og tilgreint er í efnaskrá nr. 8.536, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

I.

Ákærði X kom fyrir dóminn þann 7. júlí og viðurkenndi að hafa haft umrædd efni í vörslu sinni en kvað þau vera eign meðákærða, Z. Er játning ákærða X í samræmi við gögn málsins og þykir brot hans því nægjanlega sannað og varðar það við tilgreind lagaákvæði í ákæruskjali. Að framangreindu virtu þykja vera efni til að leggja dóm á þátt ákærða X á grundvelli 125. gr. laga nr. 19/1991.

Fyrirkall í málinu gagnvart ákærða, Z, var gefið út 6. júní 2006 og birt ákærða 8. s.m. Við þingfestingu málsins þann 12 júní s.l. sótti ákærði, Z, ekki þing og ekki heldur við síðari fyrirtöku þess og var málið dómtekið hvað hann varðar að kröfu sækjanda með vísan til 1. mgr. 126. gr. laga nr. 19/1991. Þykir mega jafna framangreindri útivist ákærða til játningar hans með vísan til áðurgreindrar lagagreinar, enda fer sú niðurstaða ekki í bága við gögn málsins. Telst brot hans því nægjanlega sannað og varðar það við tilgreind lagaákvæði í ákæruskjali.

II.

Samkvæmt vottorðum sakaskrár ríkisins hefur ákærði X ekki áður sætt refsingu. Þykir refsing ákærða nú hæfilega ákveðin kr. 30.000,- í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna.

Ákærði Z á langan brotaferil að baki samkvæmt vottorði sakaskrár ríkisins. Frá árinu 1981 hefur hann alls 23 sinnum undirgengist sáttir, viðurlagaákvarðanir eða hlotið dóma fyrir brot gegn umferðarlögum, almennum hegningarlögum og lögum um ávana- og fíkniefni. Þykir refsing ákærða nú hæfilega ákveðin kr. 70.000,- í sekt til ríkissjóðs og komi 5 daga fangelsi í stað sektarinnar verði hún eigi greidd innan 4 vikna.

Dæma ber ákærðu til að sæta upptöku á 0,33 grömmum af tóbaksblönduðu hassi, svo sem nánar greinir í dómsorði.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð:

Ákærði X, greiði kr. 30.000- í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna.

Ákærði Z, greiði kr. 70.000- í sekt til ríkissjóðs og komi 5 daga fangelsi í stað sektarinnar verði hún eigi greidd innan 4 vikna.

Ákærðu sæti upptöku á 0,33 grömmum af tóbaksblönduðu hassi, sem tilgreint er í efnaskrá lögreglu nr. 8.536.
S-184/2006

Mál þetta, sem dómtekið var þann 27. júní sl., er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu 1. júní 2006., á hendur X, ásamt tveimur piltum.

Í A. lið ákærunnar er ákærðu X gefinn að sök nytjastuldur með því að hún og meðákærðu hafi „aðfararnótt sunnudagsins 6. mars 2005, staðið saman að því að taka bifreiðina ... í heimildarleysi, þar sem hún stóð á bifreiðastæði við Laugaveg 3 í Varmahlíð, Skagafirði.

Í ákæruskjali er brot hennar talið varða við 1. mgr. 259. gr. almennra hegningarlaga nr. 19/1940, sbr. lög nr. 20/1956 og þess krafist að hún verði dæmd til refsingar.

Við þingfestingu málsins, þann 27. júní sl., kom ákærða fyrir dóm og viðurkenndi brot sitt eins og því er í ákæru lýst. Er játning ákærðu í samræmi við gögn málsins og telst brot hennar því nægjanlega sannað og varðar það við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærða ekki áður sætt refsingum. Með vísan til ungs aldurs ákærðu, hreins sakarferils hennar og skýlausrar játningar þykir mega fresta ákvörðun refsingar og að hún falli niður að 2 árum liðnum frá birtingu dómsins að telja haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Enginn sakarkostnaður hlaust af rekstri málsins.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákvörðun um refsingu ákærðu X, er frestað og skal hún falla niður að 2 árum liðnum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-248/2006

Mál þetta, sem dómtekið var 11. september sl., hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni 17. ágúst 2006 á hendur X,

„fyrir fíkniefnalagabrot, með því að hafa aðfararnótt sunnudagsins 21. maí 2006, verið með í vörslum sínum 0,81 gramm af amfetamíni, þegar lögreglan hafði afskipti af honum við skemmtistaðinn Kaffi Akureyri að Strandgötu 7 á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,81 grammi af amfetamíni, sem lögreglan lagði hald á og tilgreint er í efnaskrá nr. 9.381, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 24. ágúst sl. og birt ákærða 6. september sl. Við þingfestingu málsins þann 11. september sl. sótti ákærði ekki þing og var málið þá, að kröfu sækjanda, dómtekið með vísan til 1. mgr. 126. gr. laga nr. 19/1991. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot hans því nægjanlega sannað og varðar það við tilgreind lagaákvæði.

Samkvæmt vottorði sakaskrár ríkisins hefur ákærði fimm sinnum hlotið refsingar fyrir umferðar-, fíkniefna- og hegningarlagabrot. Þykir refsing hans hæfilega ákveðin kr.50.000 í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir.

Ekki liggja fyrir gögn um sakarkostnað í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 0,81 grammi af amfetamíni samkvæmt efnaskrá lögreglu nr. 9.381.